Σε απάντηση του ανωτέρω αιτήματός σας και λαμβάνοντας υπόψη την εξυπηρέτηση της διαφανούς διαδικασίας και παράλληλα την προστασία των δεδομένων προσωπικού χαρακτήρα των υποκειμένων τα οποία εμπλέκονται στην εν λόγω διαδικασία γνωμοδοτούμε τα ακόλουθα:
Η αίτηση γνωστοποίησης των στοιχείων τηλεφώνου και ηλεκτρονικής διεύθυνσης των εκλεγμένων τακτικών και των δύο πρώτων αναπληρωματικών μελών των παρατάξεων του Δημοτικού Συμβουλίου και των Δημοτικών Κοινοτήτων Δάφνης και Υμηττού προκειμένου ο Δήμος να προβεί στις απαραίτητες ενέργειες για ενημέρωση τους για την ημέρα ορκωμοσίας τους και για την ημέρα πραγματοποίησης των Δημαιρεσιών μπορεί να πραγματοποιηθεί χωρίς να αντιτίθεται στις επιταγές του Ευρωπαϊκού Κανονισμού 679/2016 για την προστασία των Δεδομένων Προσωπικού Χαρακτήρα (GDPR).
Η νομική βάση της επεξεργασίας των ανωτέρω δεδομένων από πλευράς του Δήμου ως Υπευθύνου Επεξεργασίας κατά την έννοια του Κανονισμού συνιστά το γεγονός ότι η επεξεργασία αυτή είναι απαραίτητη προϋπόθεση για την τέλεση των καθηκόντων  των ως άνω μελών του Διοικητικού Συμβουλίου, εμπίπτοντας στην κατηγορία των καθηκόντων του εκτελούνται προς το δημόσιο συμφέρον κατά την έννοια του άρθρου 6 παρ.1 περ. ε του Κανονισμού.
Συνεπώς, τα ανωτέρω στοιχεία μπορούν να ζητηθούν από τα μέλη των παρατάξεων του Δημοτικού Συμβουλίου και των Κοινοτήτων σε συμφωνία με τις διατάξεις του Ευρωπαϊκού Κανονισμού για την Προστασία των Προσωπικών Δεδομένων